ঠাকুরগাঁওয়ের হরিপুরের  ভুট্টাক্ষেত থেকে শুক্রবার রমজান আলী (৩৮) নামে এক ব্যক্তির লাশ উদ্ধার করেছে পুলিশ।  রমজান আলীর বাড়ি পীরগঞ্জ উপজেলার সাতিয়া গ্রামে।  এলাকাবাসী সূত্রে জানা যায়, এলাকাবাসী সকাল ৯টার দিকে হরিপুরের চৌরঙ্গী পাহাড়গাঁও গ্রামের একটি ভুট্টাক্ষেতে রমজানের লাশ দেখতে পেয়ে পুলিশে খবর দেয়। পরে দুপুর ১২টার দিকে পুলিশ লাশ উদ্ধার করে।  হরিপুর থানার ভারপ্রাপ্ত কর্মকর্তা (ওসি) হুমায়ন কবির বলেন, হরিপুরের কামারপুকুর গ্রামে বোনের বাড়িতে দুদিন আগে বেড়াতে এসেছিলেন রমজান আলী। তিনি বিষপানে আত্মহত্যা করেছেন বলে প্রাথমিকভাবে  ধারণা করা হচ্ছে।